Document ID: 31985D0061

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Δεκεμβρίου 1984
για τροποποίηση της απόφασης 84/108/ΕΟΚ που επιτρέπει στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού που δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου
(85/61/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/404/ΕΟΚ του Συμβουλίου της 14ης Ιουνίου 1966 όσον αφορά την εμπορία δασικού πολλαπλασιαστικού υλικού (1), όπως τροποποιήθηκε τελευταία με την πράξη προσχώρησης της Ελλάδας, και ιδίως το άρθρο 15 παράγραφος 1,
την αίτηση που υπέβαλε το Βασίλειο της Δανίας,
Εκτιμώντας:
ότι σε όλα τα κράτη μέλη η παραγωγή του δασικού πολλαπλασιαστικού υλικού είναι ανεπαρκής, προς το παρόν, και γι' αυτό δεν καθιστά δυνατή την κάλυψη των αναγκών με υλικό που να ανταποκρίνεται στις απαιτήσεις της οδηγίας 66/404/ΕΟΚ·
ότι οι τρίτες χώρες δεν είναι μάλλον σε θέση να παράσχουν, σε επαρκή ποσότητα, πολλαπλασιαστικό υλικό που παράγεται στην Κοινότητα και ανταποκρίνεται στις διατάξεις της προαναφερόμενης οδηγίας·
ότι, με την απόφαση 84/108/ΕΟΚ (2), όπως τροποποιήθηκε με την απόφαση 84/480/ΕΟΚ (3), η Επιτροπή επέτρεψε στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού που υπόκειται σε μειωμένες απαιτήσεις·
ότι έχει αποδειχθεί ότι η άδεια αυτή δεν επαρκεί για την πλήρη κάλυψη των αναγκών του Βασιλείου της Δανίας·
ότι πρέπει να παρασχεθεί στο Βασίλειο της Δανίας η άδεια να εγκρίνει προσωρινά, στην επικράτειά του, την εμπορία, σύμφωνα με τις διατάξεις της απόφασης 84/108/ΕΟΚ, σπόρων Quercus sessiliflora Sal., που προέρχονται από τη Νορβηγία, οι οποίοι υπόκεινται σε μειωμένες απαιτήσεις·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 84/108/ΕΟΚ τροποποιείται ως εξής:
Στη στήλη «Quercus sessiliflora Sal.» του παραρτήματος, στον τίτλο «DK» ο αριθμός «22 000» αντικαθίσταται από τον αριθμό «42 000».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 19 Δεκεμβρίου 1984.

Labels: 3
6